מקורות למסכת בבא בתרא – דף 25

(1) בענין פטור תלמידי חכמים מהוצאות שמירה וממס:

גמרא דף ז: "רבי יהודה נשיאה רמא דשורא" עד דף ח. "וכמה יהא בעיר", רש"י, תוס'

גמרא דף ח. "וא"ר אסי אמר ר' יוחנן הכל לפסי העיר" עד "כללא דמילתא", רש"י

רמב"ם שכנים ו:ו, תלמוד תורה ו:י

בענין רבנן לא צריכי נטירותא:

שו"ת רדב"ז ח"ב סי' תשנב, חי' חתם סופר כאן ד"ה מ"ט לא תימא להו, חזון איש ב"ב ה:יח ד"ה ז' ב' ר"י נשיאה

[חי' חתם סופר ח. ד"ה מנדה בלו והלך "דעד כאן לא קפטרו ..."]

בענין פטור ת"ח ממס:

רמב"ם פירוש המשנה אבות ד:ו (ד:ה בקצת מהדורות) "ואמנם הדבר אשר התירתו התורה לתלמידי חכמים הוא ..."

רמב"ן ד"ה זו מנת המלך (עד "במי שעסקו קבוע ואין תורתו קבע"), [מאירי ד"ה מסים וארנוניות]

רא"ש ריש סי' כט (עד "לגבות מהן מסין וארנונות"), [ב"ח יו"ד רמג:ב]

שו"ע יו"ד רמג:ב "ואין חילוק בין שהוא תופס ישיבה ...", [פ"ת שם ס"ק ג]

ספר חסידים סי' תתרט

שטמ"ק כאן ד"ה מצאתי בשם הרמב"ן

(2) בענין כפייה לצדקה:

גמרא ח. - ח: "וא"ר אסי אמר ר' יוחנן הכל לפסי העיר ... ארבע מאה זוזי לצדקה", רש"י, [תוס']

תוד"ה אכפיה, [מרדכי סי' תצ]

מנחת חינוך סי' תעט "והנה אם כופין על מצוה זו ... המלמ"ל פ"ג מה' עבדים הלכה י"ד ע"ש"

ספר העיקרים ג:לג (עד "ולא בנתון תתן לו")

רמב"ם שמיטה ויובל ט:ל

רמב"ם פירוש המשנה כתובות ד:ו "וידוע שיש לדיין לכוף ..."

רמב"ם מתנות עניים ז:י, רדב"ז שם

ריטב"א כתובות מט: ד"ה אבל היכא דאמיד כייפינן ליה, רשב"א שם ד"ה כי הוה אתי לקמיה

גמ' כתובות מח. "ואמר רב חסדא אמר מר עוקבא מי שנשתטה ... דלא ניחא ליה דתינוול", רש"י שם ד"ה לא ניחא ליה דתינוול, רמב"ם נחלות יא:יא, כסף משנה שם

רשימות שיעורים ב"ק לו: ענין צדקה ענף ח

שו"ת רדב"ז חלק ב סימן תשנב

שאלת ממני אודיעך דעתי על מחלוקת אשר נפל בירושלם בין הבעלי בתים ובין החכמים על ענין פריעת שומרי השכונה.

תשובה כבר ידעת דאמרינן בבבא בתרא אמר רב יהודה הכל לאגלי גפא ואפי' מיתמי אבל רבנן לא צריכי נטירותא וזה מוסכם לא נפל בו מחלוקת אבל במס המוטל אקרקפתא דגברא הוא דאיכא פלוגתא אם חייבים הצבור לפרוע בעדם או לא וכבר נהגו לשמוע למיקול ופורעין הכל. אבל בנ"ד אפי' האומרים שאין החכמים חייבין לפרוע כסף גלגלתא מודים הם דחייבים החכמים לפרוע בשמירות דבשלמא היכא שהמלך או שר העיר מצוה להניח שומרים בכל שכונה ושכונה או שיצאו הם בעצמם לשמור כל אחד ואחד לילו בכי האי גוונא החכמים פטורים דלא בעו נטירותא ופורעין הבעלי בתים עליהם ואם צריכין לשמור בעצמם יצאו הם ולא החכמים דרבנן לאו בני מיפק באכלוסא נינהו א"נ שאין המלך מצוה ולא כופה אותם ובני העיר צריכים (לשמור) [לשכור] שומרים החכמים פטורים כדכתיבנא. אבל בנ"ד הבעלי בתים אומרים אין אנחנו צריכין שומרים כי עניים אנחנו והחכמים צועקים לאמר תעמידו שומרים והם בעצמם מודים דבעו נטירותא היש מן הדין או כן הסברא שיכופו את הבעלי בתים להעמיד שומרים ולא יסייעו עמהם ולכוף אותם על כיוצא בזה לא אמרה אדם מעולם ואי אמרה לא צייתינן ליה כי לקת /לקתה/ מדת הדין אבל יכולין לכוף אותם שיעמידו שומרים אם דבר צריך הוא ויסייעו כולם כדתנן כופין בני העיר זה את זה וכו' ואף על פי שידעתי שיש חכמים שהם חלוקים על זה לעצמם הם דורשין ואין שומעים להם ומ"מ אל תטעה בדברי שלא אמרתי אלא בזמן שהבעלי בתים טוענין אין אנו צריכין שמירה אם לא יסייעו כולם והחכמים אומרים עכ"פ תעמידו שומרים בכה"ג אני אומר כופין אלו את אלו ואף על פי שיש טעם אחר כי מסופק אני אם יש עתה מאן דלא בעי נטירותא איני נכנס בחקירה זו עתה כי דברי יעציבו את קצת חכמים ולכן השתיקה טובה מהדבור ומכל מקום מה שכתבתי נראה לי ברור בלי חולק ומכל מקום אם הדבר ברור שגם הבעלי בתים צריכין שמירה ואין טוענים כך אלא כדי שיסייעו החכמים עמהם בזה הדבר ברור שאם החכמים טוענים לא בעיא נטירותא א"נ דשתקו אינם חייבים לסייע אותם אבל אם הם מודים דבעו נטירותא וצועקים לאמר תעמידו שומרים הדבר ברור אצלי דחייבים לסייע עמהם דהודאת בעל דין כמאה עדים והא אמרו דבעי נטירותא וכ"ש במה שאני רואה בירושלם שנתרבה עין הגנבים בשביל החכמים שאין לבושם כלבוש הבעלי בתים ונראין מכובדים יותר מהם וכ"ש שיש בדבר ספק נפשות כאשר הוא מפורסם ואין ראוי שיהיה בדבר התרשלות והנראה לעניות דעתי כתבתי וכתב הרשב"א בתשובה על אחד שהיה פטור ממסים וארנונות דחייב לפרוע בפסי העיר משום דבעי נטירותא אף הכא נמי ת"ח אף על גב דפטורי ממסים וארנונית /וארנונות/ אי בעו נטירותא יהבי בפסי העיר.

חתם סופר מסכת בבא בתרא דף ז עמוד ב

מ"ט לא תימא להו מהא אני חומה וכו' נראה משום דאקרא דר"ל יש לפקפק נהי דת"ח משומרי' ע"י חול מ"מ לא יהא אלא יחיד שהשגיב עצמו וביתו בחומה נשגבה וכי מפני זה יפריש עצמו מן הציבור לבנות חומה עמהם עיין תשו' צמח צדק סי' י"ח וצ"ל ת"ח שאני שהוא כמגדל וצופה עליו ומזהיר לעם שיהי' נזהרים וכמ"ש יחזקאל צופה נתתיך והעמי הארץ שאינם נזהרים ונענשי' יחושו לעצמן ע"כ הוצרך לאתויי מקרא ושדי כמגדלות שנמשל ת"ח למגדול אבל אי הי' רק נמשל לחול וחומה לא הי' נפטרי'. והרמז מגדיל ישועות מלכו ועושה חסד למשיחו ר"ת מי"ם חו"ל. ונראה ריש לקיש הוה ס"ל בקרא דמחול ירבון נמי סגי דכתי' בסיפא אם תקטול אלוה רשע ואנשי דמים יסורו ממנו פי' אם יתבטלו עמי הארץ היינו אם תקטול רשע ואז אנשי דמים ידי עשיו יסורו ממנו כי אין פורענו' באה לעולם אלא בשביל ע"ה כעובדא דדמי כלילא לקמן. מיהו ר' יוחנן לטעמי' שלהי כתובות דלא ניחא לי' למקרא רשעי' ולומר עליהם אם תקטול אלוה רשע דאמר התם מצאתי להם תקנה עיין שם:

ב"ח יורה דעה סימן רמג

ב ומ"ש אבל דבר שצורך לשמירת העיר כגון חומות העיר וכו'. שם במימרא דרב יהודה:

ומ"ש ולכן פטורים מכל מיני מסים וכו'. פירוש כיון דתלמידי חכמים תורתן משמרתן א"כ כל גזירת מסים אף מה שהוא קצוב על כל איש לבדו אין פורענות באה לעולם אלא בשביל עמי הארץ כדאמרינן התם בעובדא דכובס ולכן חייבין לשלם בשבילן גם אותן הקצובין על כל איש ואיש. וכן פסק הרמב"ם בפרק ו' דהלכות ת"ת והיא דעת הרא"ש בפסקיו ובתשובותיו וכתב בתשובה שכך פסק הרמ"ה. וכ"כ ה"ר ירוחם שכך הסכימו גדולי האחרונים וכמ"ש רבינו. והכי נקטינן ודלא כר"ח והרמב"ן שמחייבים לתלמיד חכם ליתן מס הקצוב על כל איש ואיש והביא רבינו דבריהם בחשן משפט סימן קס"ג דליתא:

שולחן ערוך יורה דעה סימן רמג סעיף ב

במה דברים אמורים, כשכל אדם יוצא בעצמו. אבל אם אין יוצאין בעצמם, אלא שוכרים אחרים במקומם או גובים ממון מבני העיר לעשותו, אם דבר שצריך לחיי האדם כגון בארות מים וכיוצא בהם, חייבים לתת חלקם. (ואם בתחלה הלכו בעצמן, ואח"כ נמלכו לשכור אחרים, ת"ח חייבים ליתן חלקם) (תשו' מהר"מ במרדכי פ' השותפין). אבל דבר שהוא צריך לשמירת העיר, כגון חומות העיר ומגדלותיה. ושכר השומרים, לא היו חייבין לתת להם כלום, שאין צריכין שמירה, שתורתן שמירתם. ולכן היו פטורים מכל מיני מסים, בין מסים הקצובים על כל בני העיר, בין מס שהוא קצוב על כל איש לבדו, בין הקבועים בין שאינם קבועים, וחייבים בני העיר לפרוע בשבילם אפילו הקבועים על כל איש ואיש. הגה: ואפילו אם אמר ההגמון שת"ח עצמם יתנו, חייב הצבור לתת בעדם. ואם החרימו הצבור על תלמיד חכם ליתן, אין בחרם שלהם כלום. ותלמיד חכם היה יכול להחרים ולשמת הצבור שיתנו בעדו דמיו. (ב"י בשם ת' ה"ר נחמיה באלשקר סי' י"ט). ואין חילוק אם הת"ח עשיר או עני. (ב"י בשם הרמב"ם ורמ"ה ור"י הלוי). ודוקא תלמידי חכמים שתורתם אומנותם, אבל אין תורתם אומנותם, חייבים. ומיהו אם יש לו מעט אומנות, או מעט משא ומתן להתפרנס בו כדי חייו ולא להתעשר, ובכל שעה שהוא פנוי מעסקיו חוזר על ד"ת ולומד תדיר, נקרא תורתו אומנתו. הגה: ואין חילוק בין שהוא תופס ישיבה או לא, רק שהוא מוחזק לת"ח בדורו שיודע לישא וליתן בתורה, ומבין מדעתו ברוב מקומות התלמוד ופירושיו ובפסקי הגאונים, ותורתו אומנותו כדרך שנתבאר. (ת"ה סימן שמ"ב). ואף על גב דאין בדורינו עכשיו חכם לענין שיתנו לו ליטרא דדהבא אם מביישו, מ"מ לענין לפטרו ממס מקילין להם בזה, רק שיהא מוחזק לת"ח, כמו שנתבאר. (שם סימן שמ"א). ומ"מ יש מקומות שנהגו לפטור ת"ח ממס, ויש מקומות שנהגו שלא לפטרן (שם שמ"ב).

ספר חסידים (מרגליות) סימן אלף ט

אמר ריש לקיש רבנן לא בעי נטירותא ודוקא אותם שלומדים יומם ולילה ואין להם עסק אחר אבל אם לומד ועוסק בדרך ארץ הרי הוא כאחרים ויסייע לכל עולים שמטילין על הקהל.

מנחת חינוך פרשת ראה מצוה תעט אות א

והנה אם כופין על מצוה זו כמו על שאר מצות כגון לולב וכו' דמכין אותו עד שת"נ דעת הרמב"ם והרבה ראשונים דכופין אך הקושי' הא הו"ל מ"ע שמתן שכרה בצדה וכל מ"ע שמ"ש בצדה אין כופין ותירצו דאיכא לאוין לא תאמץ וכו' וזה כמבואר בתוס' כ"פ בחולין וב"ב ובכתובות גבי רבא דאכפי' לר"נ והתוס' תירצו עוד תירוצים דבאמת אין כופין ואכפי' בדברים או רשות ביד ב"ד או הי' קיצותא דמתא ועיין בב"י סי' רמ"ח דהכריע דכופין דכן דעת רוב הראשונים. ולולי דברי רבותינו הראשונים שכולם תפסו במושלם דצדקה הו"ל מ"ע שמתן שכרה בצדה איני מבין דכתיב בפסוק נתן תתן וכו' ולא ירע לבבך בתתך לו כי בגלל וגו' יברכך א"כ אפשר דמתן שכר קאי על טובת הלב אבל על עיקר הצדקה אינו מבואר המתן שכר כלל. גם נראה כיון דמצות צדקה יש כמה מקראות כמו שהביא הר"מ והרהמ"ח וחי אחיך וגו' ולא נזכר שם מתן שכר לא דמי לכיבוד אב ואם דשם כ"פ דנכתב כיבוד אב ואם נזכר המתן שכר אבל כאן נזכר המצוה כ"פ בלא מת"ש בצידה ופ"א נזכר אין זה מ"ע שמתשב"צ. וראי' לדבר דלא שמענו מעולם ולא ראינו בפוסקים דעל מזוזה אין כופין דמת"ש בצדה למען ירבו וגו' כמבואר בקידושין דנשים חייבות במזוזה מה"ט דכתיב למען ירבו וכו' וגברי בעי חיי ונשי וכו' והו"ל להפוסקים להזכיר זה דבמזוזה אין כופין כמו שיש כמה דעות בזה ובמזוזה הוא רק עשה אלא כיון דבפרשה ראשונה מבואר מצות מזוזה ושם אין מוזכר מת"ש אף שבפסוק זה מוזכר לא הוי מ"ע שמת"ש כתוב בצדה. ה"נ דיש הרבה פסוקים דלא נכתב המת"ש אין זה עשה ששכרה בצידה אך דברי בטלים נגד רבותינו הראשונים. ובעזהי"ת יבואר עוד במצות השבת העבוט ע' בחוהמ"ש סי' צ"ז וסי' ק"ז ובמצות שלוח הקן בעזרת הגומר עלי. מ"ש לעיל דהשכר קאי על ולא ירע לבבך וכו' ראיתי שהרגיש בזה המלמ"ל פ"ג מה' עבדים הלכה י"ד ע"ש.

ספר העיקרים מאמר ג פרק לג

נתבאר במאמר השני מספר המדות לאריסטו, כי הנדיב כשיעשה פעל הנדיבות והוא שמח בפעל ההוא יקרא מעלה, ואם יפעלהו בעצבון יקרא פחיתות. וכן נמצא הכתוב מיעד הגמול על עשית הצדקה בשמחה, אמר נתון תתן לו ולא ירע לבבך בתתך לו כי בגלל הדבר הזה יברכך ה' אלהיך (דברים ט"ו י'), תלה הברכה בולא ירע לבבך ולא בנתון תתן לו.

חדושי הריטב"א מסכת כתובות דף מט עמוד ב

אבל היכא דאמיד כייפינן ליה. פירוש מדין צדקה, ואף על גב דהוי מצות עשה שמתן שכרה בצדה וקיימא לן (חולין ק"י ב') דכל מצות עשה שמתן שכרה בצדה אין ב"ד מוזהרין עליה, התם הוא בשאר מצות כגון כבוד אב ואם וכיוצא בזה, אבל לענין צדקה כייפינן מפני מחסורם של עניים וכדכתב רחמנא ועשית אזהרה לב"ד שיעשוך, ואף על גב דההוא גבי נודר כתיב, גלי רחמנא בצדקה שהוציא בפיו והוא הדין לכל צדקה משום מחסורם של עניים. ובתוספות תירצו דשאני צדקה דכתיב בה לא תעשה גם כן דכתיב לא תאמץ את לבבך וגו'.

חדושי הרשב"א מסכת כתובות דף מט עמוד ב

כי הוה אתי לקמיה דרבא אמר ליה ניחא לך דמיתזני בניך מצדקה ולא אמרן אלא דלא אמיד אבל אמיד מכפינן ליה בעל כרחו. כלומר מדין צדקה, מיהו לא נחתינן לנכסיה, והיכא דליתיה נמי דלא אפשר למיכפייה לא זנינן להו לבניה מנכסיה כי היכי דלא עבדינן צדקה מנכסיו, וכדתניא לעיל מי שהלך למדינת הים ואשתו תובעת מזונות ב"ד יורדין לנכסיו וזנין ומפרנסין את אשתו אבל לא בניו ובנותיו ודבר אחר ואמר רב [יוסף] זו צדקה, וכן כתב רבי' האי גאון ז"ל בתשובה דהא אפילו נודר שעברו עליו ג' רגלים מיקם הוא דקאי בבל תאחר אבל אין ב"ד יכולים לכופו ולעשות לו כלום, וה"מ קטנים אבל קטני קטנים זן ומפרנס בעל כרחיה, וכדאמרינן בשילהי פרק אף על פי (ס"ה ב') דרש ר' עולא רבה אפיתחא דבי נשיאה אף על פי שאמרו אין אדם זן בניו ובנותיו כשהם קטנים אבל זן הוא קטני קטנים ופרישנא עד כמה עד בן שש.

רשימות שעורים (רי"ד סולובייצ'יק) מסכת בבא קמא דף לו עמוד ב

ח

בענין כפייה בצדקה:

א) התוס' בב"ב, (ח ב) ד"ה אכפיה, מקשין היאך אכפיה רבא לרב נתן בר אמי ושקיל מיניה ד' מאה זוזי, והרי צדקה מצות עשה שמתן שכרה בצדה ואין בי"ד של מטה מוזהרין עליה. ופר"ת שכפייה בדברים. ור"י תירץ שכופין בצדקה משום שיש בה לאוין: לא תאמץ את לבבך ולא תקפץ וגו'. ע"ש ובתוס' בכתובות (דף מט א) ד"ה אכפייה.

והנה אליבא דהראשונים הסוברים שבצדקה חלים שעבודי ממון וקניינים אין התחלה לקושיא שכן הכפייה הוא מטעם גביית ממון ומה שבי"ד של מטה אין מוזהרין על מצוות שמתן שכרה בצדן נוגע רק לכפייה על המצוות ולא לגביית ממון.

אמנם מרן ר' חיים זצ"ל העלה שאף אליבא דרבינו האי גאון וסיעתו הסוברים שצדקה היא חובת מצוה בלבד ניתן ליישב את קושית התוס'. בצדקה מציע ר' חיים זצ"ל יש שתי מצוות: א) מצות היחיד; ב) ומצות הציבור. חלות השם דצדקה בקופה ותמחוי היא שם צדקה של הציבור. וההלכה שלא לכפות על מצות עשה שמתן שכרה בצדה נוהגת רק במצות היחיד אבל לא במצות הציבור. הבי"ד הם נציגיהם של הציבור ועל ידם הציבור מקיים חובתו, ולכן כופין במצוות ציבור. ראייה ליסוד זה ממה שמובא בב"ב (פט א) שבי"ד מעמידין אגרדמין להלקות ולענוש מעוותי המדות (עי' בפי' רשב"ם שם). והנה גם תקון המדות הריהו מצות עשה שמתן שכרה בצדה, אלא, שזוהי גזה"כ דיהיה לך מלמד שמעמידין אגרדמין למדות, והיא באה ללמד שאין כאן מצות יחיד בעלמא, אלא מצות ציבור. ובכן פעולת הבי"ד במדות ובצדקה אינה להכריח ליחיד לקיים מצוה דיליה, אלא שיקיימו הציבור והבי"ד מצוה דילהון.

בהתאם להאמור הבחין הגר"ח זצ"ל בין שתי פרשיות שבתורה המצוות על הצדקה: פרשה אחת בראה (דברים ט"ו: ז' - י"א), כי יהיה בך אביון מאחד אחיך באחד שעריך בארצך אשר ה' אלקיך נתן לך לא תאמץ את לבבך ולא תקפץ את ידך מאחיך האביון. כי פתח תפתח את ידך לו והעבט תעביטנו די מחסרו אשר יחסר לו וכו'. ופסוק שני בבהר (ויקרא כ"ה: ל"ה) דכתיב וכי ימוך אחיך ומטה ידו עמך והחזקת בו גר ותושב וחי עמך. וביאר הגר"ח זצ"ל ששתי פרשיות אלו הן שני חיובים נפרדים, שחובת היחיד במצות הצדקה נלמדת מהפרשה בראה הכוללת העשה של פתח תפתח והלאוין של לא תאמץ ולא תקפץ. ואילו בפ' בהר, "והחזקת בו גר ותושב וחי עמך", מדובר על חובת הציבור, עיקר החיוב להחזיק גר תושב הוא מוטל על הציבור ולכן נזכרת החזקת גר תושב בפרשת צדקה של הציבור.

ובכך ניתן לפרש את המשנה בפ"ג דמגילה (כג ב) וז"ל ואין אומרים ברכת אבלים ותנחומי אבלים וברכת חתנים כו' פחות מעשרה, לכאורה קשה למה במצוות אלו של חסד בעלמא זקוקים לעשרה. אכן ע"פ יסודו של הגר"ח זצ"ל מוסברת שכן בכל מצוות של חסד כמו בצדקה מלבד חובת היחיד קיימת גם חובת הציבור, ומשום כך מצריכים עשרה בברכת אבלים ובברכת חתנים, דהיינו ציבור בעד קיום החסד של הציבור.

ב) בתוס' שם תירץ הר"י שהב"ד כופין על הצדקה אף שמתן שכרה בצדה משום שיש בה לאוין דכתיב לא תאמץ את לבבך ולא תקפוץ. ולכאורה יפלא למה לא תירץ ר"ת כתירוצו הפשוט של הר"י. ונראה שדעת ר"ת שהלאוין דצדקה תלויים בהעשה של פתוח תפתח, והואיל ואין כופין על העשה כך אין כופין בשביל הלאוין. ואילו הר"י סובר שהלאוין אינם תלויין בעשה וכופין עליהם בפני עצמן.

סברא דומה נמצאת בנוגע לאיסור דביאה ריקנית לעזרה. הרמב"ם פוסק (בפ"א מהל' חגיגה הל"א) שהבא לעזרה ביום טוב הראשון של החג ולא הביא עולה לא קיים מצות עשה: יראה כל זכורך, וגם עבר על לא תעשה: לא יראו פני ריקם, אבל אינו לוקה על לאו זה שהרי לא עשה מעשה. ובשאג"א (סי' ל"ב) הקשה הלא ביאה ריקנית יש בה מעשה ולמה לא ילקה עליה. וביאר השאג"א שם ובספרו טורי אבן ריש מס' חגיגה (ב א) דהלאו דביאה ריקנית אליבא דהרמב"ם תלוי בבטול העשה. זאת אומרת האיסור של הלאו אינו עצם הביאה למקדש ריקנית אלא המניעה מהבאת קרבנות בשעת הביאה. עיקר העבירה של הלאו הוא שאינו מקיים העשה, ולכן לאו שאין בו מעשה הוא. והגר"ח זצ"ל הסביר לבנו הגר"מ זצ"ל שכן הוא הפשט האמיתי ברמב"ם. (וע"ע בשיעורים למס' שבועות ונדרים חלק א' בענין לאו שאין בו מעשה אות ב'). וזוהי סברת ר"ת בצדקה שהלאוין דלא תאמץ ולא תקפוץ ביסודן חלין משום שאינו מקיים העשה דפתוח תפתח, וכיון שאין כופין על העשה משום שמתן שכרה בצדה אין כופין גם על הלאוין התלויים בו.

אמנם ניתן לבאר את דעת ר"ת וסירובו לתרץ כר"י באופן אחר. וזה עפמש"כ הרמב"ם (בפ"ז מהל' מתנות עניים הל' א' - ב') וז"ל: מצות עשה ליתן צדקה לעניים כפי מה שראוי לעני אם היתה יד הנותן משגת שנאמר פתח תפתח את ידך לו ונאמר והחזקת בו גר ותושב וחי עמך ונאמר וחי אחיך עמך. וכל הרואה עני מבקש והעלים עיניו ממנו ולא נתן לו צדקה עבר בלא תעשה שנאמר לא תאמץ את לבבך ולא תקפוץ את ידך מאחיך האביון עכ"ל. מדבריו יוצא שהעשה לתת צדקה הוא מצוה תמידית. ואילו על הלאו אינו עובר אלא כשהעני מבקש והעלים עיניו ממנו. וי"ל שר"ת סובר כרמב"ם ומדובר באופן שהעני אינו מבקש ממנו ובכן יש עשה בלי לאו. והר"י לעומתו סובר שלא כרמב"ם דהיינו שבכל אופן יש לאו ועשה ואפי' כשאין עני המבקש ממנו.

ג) הרמב"ם פוסק בפ"ז מהל' מתנות עניים הל' י"ב וז"ל אין פוסקים צדקה על יתומים ואפילו לפדיון שבויים ואף על פי שיש להם ממון הרבה וכו', והוא ע"פ הגמ' ב"ב (ח א). מאידך בסוף הל' נחלות פ' י"א הל' י"א כותב וז"ל ומי שנשתטה או שנתחרש בית דין פוסקין עליו צדקה אם היה ראוי עכ"ל, והוא כגמ' כתובות (מח א). וקשה מ"ש יתומים קטנים שאין פוסקים עליהם צדקה מחרש ושוטה שכן פוסקים עליהם. ועוד, הרי חרש שוטה וקטן פטורים ממצוות התורה וא"כ למה פוסקין צדקה על חרש ושוטה.

והנה בנוגע לחרש ושוטה יתכן לבאר חיובם בצדקה על פי דעת הראשונים שיש שעבודי ממון בצדקה והשעבודים חלים בחרש ושוטה כמו בפקח. וליתר הראשונים ניתן לומר אליבא דיסוד דר' חיים זצ"ל שנוסף למצות היחידים שיש בצדקה מצות הציבור שאף שחרש ושוטה פטורים ממצוות יחידים אבל לא ממצוות צבור.

ברם יש להסביר חיובם של חרש ושוטה בדרך אחרת. הדין הוא שטבל של חש"ו חייב בתרומות ומעשרות וכן בכור דחש"ו חייב בבכורה. ולכאורה יפלא הלא חש"ו פטורים ממצוות. אך היסוד הוא: חש"ו פטורים ממצוות החלות על קרקפתא דגברא כמו מצה, לולב, וסוכה אבל הם חייבים במצוות החלות בממונם כגון הפרשת תו"מ ובכור. וי"ל שהוא הדין בצדקה שכן יש בה שתי מצוות: א) מצות גברא ומזו חש"ו פטורים; ב) מצוה שבממון דהיינו שהממון שלהם יותן לצדקה ובזו חש"ו חייבים.

ועדיין עלינו לבאר את החילוק בין קטן שאין פוסקין עליו צדקה לבין חו"ש שפוסקין עליהם. והנה הרמב"ם פסק בפרק כ"ו מהלכות מלוה ולוה (הל"י) ז"ל קטן שלוה חייב לשלם לכשיגדיל, עכ"ל. חזינן שגם כשקטן בעצמו התחייב בממון אין נפרעין ממנו עד שיגדל. ויתכן שזה ההבדל בצדקה בין קטן לחרש ושוטה. אמנם כולם חייבים לתת צדקה כנ"ל, אלא שבקטן אין נפרעין ממנו בקטנותו הואיל ואפשר לגבות ממנו לכשיגדל. מאידך חרש ושוטה מכיון שאינם עומדים להתרפא ואף בעתיד לא יהיו בני דעת אין מחכים ומחייבים אותם מיד. ונראה להוסיף שחו"ש נחשבים מיד כבני העיר וחלים עליהם חיובי העיר כמו חיובי קופה ותמחוי. ואילו קטן שסופו להגדיל ולהיות בן דעת, כל זמן קטנותו אינו חשוב כאחד מבני העיר, ולכן אינו מחוייב לתת לקופה ולצדקה של העיר.

חזון איש חושן משפט מסכת בבא בתרא סימן ה סעיף יח

 